tomron87/hebrew-wikipedia-sentences-corpus huggingface dataset:
לאחר ששילם את שכר הדירה לבתו של בעל הבית, הפרוטגוניסט יכול למצוא עבודה בוול סטרייט בתור ברוקר.
לאחר שהתקבל לעבודה בוול סטריט, אחיו של הפרוטגוניסט מארגן עבורו פגישה עם בת הזוג הישנה של הפרוטגוניסט מהתיכון.
הפרוטגוניסט יוצא איתה לשלושה דייטים ולאחר מכן הם הופכים לזוג קבוע (במידה ולפרוטגוניסט יש כבר בת זוג, החלק הזה לא יתקיים).
בעקבות הזוגיות החדשה, אחיו של הפרוטגוניסט לוקח אותו לחגוג בצ'יינטאון.
בהגיעו לצ'יינטאון, הפרוטגוניסט רואה את השחקנית המפורסמת נשדדת ומגן עליה מול הגנב.
מתברר שהשחקנית השתתפה בסרט והפרוטגוניסט הפריע להם באמצע הצילומים.
הפרוטגוניסט חוזר לביתו ומגלה שאחיו עשה עבורו מסיבת הפתעה ליום ההולדת והפרוטגוניסט מתיידד עם החברים של בת זוגו.
בסוף הערב, בת הזוג של הפרוטגוניסט נשארת לישון איתו בבית.
למחרת בבוקר, השחקנית מתקשרת לפרוטגוניסט ורוצה להיפגש איתו בדירתה במרכז רוקפלר.
בת הזוג של הפרוטגוניסט שומעת את השיחה, נתקפת קנאה ועוזבת את הבית בזעם.
הפרוטגוניסט מגיע אל דירתה של השחקנית והיא מספרת לו שהיא רוצה להפוך אותו לכוכב קולנוע מוכר ומקשרת אותו למפיק מוכר בעיר.
המפיק מציע להפוך את הפרוטגוניסט לכוכב גדול ובתמורה הפרוטגוניסט יסייע לו עם יחסי ציבור עבור השחקנית.
במהלך פרמיירה של סרט חדש, השחקנית מאלצת את הפרוטגוניסט להיפרד מבת זוגו.
בהליכתם על השטיח האדום, אחיו ובת זוגו של הפרוטגוניסט מגיעים ומנסים לשכנע את הפרוטגוניסט לחזור לחיות ביחד איתם.
השחקנית מנסה לשדל את הפרוטגוניסט לחיות איתה חיי זוהר ופאר.
מכאן, השחקן יכול לבחור באחד משני סופים אפשריים:
הפרוטגוניסט נפרד מהשחקנית וחוזר לגור עם אחיו בגריניץ' וילג' ומתאחד עם בת זוגו.
כאשר השניים מתאחדים במרפסת בדירה, הם מקבלים מתנה מהשחקנית לכבוד חידוש הקשר.
הפרוטגוניסט מחליט להישאר עם השחקנית ועובר לגור איתה בדירתה במרכז רוקפלר והפרוטגוניסט הפך לשחקן מפורסם.
המשחקיות נעשית באמצעות לחצני הספרות בטלפון.
במכשירים מבוססי מסך מגע, אייקונים של חצים וכפתורי אישור וביטול מופיעים על המסך והשחקנים נעזרים בהם כדי לגרום לדמות ללכת למקום מסוים ולהתחיל אינטראקציה עם דמות אחרת או עם חפץ בעולם.
השחקנים יוצרים לעצמם דמות בתחילת המשחק, בוחרים לה את המגדר ואת תכונות המראה.
לאחר מכן בשדה התעופה, השחקן עובר מעין שאלון שקובע את הפרמטרים הראשונים באישיותו: קריזמה, חכמה, כוח פיזי ונתונים אחרים.
השחקן יכול להשפיע על המדדים בעזרת עשיית פעולות שונות במשחק.
לדוגמה, צפייה בתוכנית טבע בטלוויזיה תעלה לשחקן את מד החכמה.
כמו כן, השחקנים צריכים לדאוג לדמות אותה הם יצרו: הדמות צריכה לאכול, לישון, להתרחץ ולשמור על עצמה ברמה המוסרית.
במידה והשחקן מבצע פשע במשחק, מד "הפליליות" שלו עולה, מה שיכול להפחיד דמויות במשחק ולמנוע מהן לדבר איתו.
על מנת לאפס את אותו המד, השחקן יכול לשלם קנס לשוטר.
השיחות עם דמויות אחרות מתבצעות בעזרת בחירת נושא שיחה מתוך ארבעה נושאים המופיעים.
כל דמות במשחק מתעניינת בנושאים אחרים ועל השחקנים לבחור את הנושא המתאים במטרה להגדיל את רמת החברות עם אותה הדמות (המופיעה בצורת מד כוכבים).
ככל שהשחקנים בוחרים נושאים רלוונטיים, מד הכוכבים עולה והקשר עם הדמות משתפר.
רמת חברות גבוהה יכולה לזכות את השחקן בפריט לבוש חדש או בפרס קטן שמעלה את אחד הפרמטרים של השחקן (לדוגמה, השחקן יכול לקבל "ספר בדיחות" שמעלה את רמת ההומור שלו).
השחקן יכול להתחיל במערכת יחסים עם דמויות שונות במשחק: השחקן יכול להתחיל בשיחה עם דמות, לפלרטט איתה ולהחליף איתה מספרי טלפון.
לאחר מכן, השחקן יכול להזמין את הדמות לשלושה דייטים, כאשר בסופם הם הופכים לזוג.
השחקן לא יכול לנהל מערכת יחסים רומנטית עם השותף לדירה.
השחקן יכול לצאת לדייטים בשלושה מקומות ברחבי ניו יורק: מועדון בכיכר טיימס, פיקניק בסנטרל פארק והחלקה על הקרח במרכז רוקפלר.
השחקן יכול לעבוד במספר מקומות ברחבי העיר: רקדן במועדון בכיכר טיימס, ברוקר בוול סטריט, סדרן בקולנוע ועוד.
כאשר השחקן מסיים לעבוד, מד העייפות שלו עולה ועליו לחזור לישון בדירה.
עבודות כדוגמת העבודה במועדון בכיכר טיימס, מעלה מדד אצל השחקן.
לדוגמה: עבודה בתור רקדן מעלה את מדד הריקוד של השחקן, ככל שהמד עולה השחקן יכול להרוויח יותר כסף מעבודה זו.
על השחקן לשלם פעם בשבוע שכר דירה (שיכול להשתנות במידה ולשחקן ולאחיו יש או אין שותף לדירה) כאשר במידה ולא ישלם, הוא לא יוכל להיכנס לביתו.
לקראת סוף המשחק, כאשר השחקן מכיר את המפיק המפורסם נפתחות בפניו "משימות צד" בהן הוא מסייע לדמויות שונות ברחבי העיר בתמורה למוניטין חיובי שהוא צובר על מנת להתקדם בסיפור.
משימות אלו כוללות מציאת חפצים אבודים או ניהול שיחה עם דמויות שונות.
New minor forcing היא קונבנצית הכרזה בברידג' המשתמשת בהכרזה מלאכותית של סדרת מיינור על מנת לתאר יד לפחות מזמינה למשחק מלא.
מטרת ההכרזה המלאכותית היא לנסות למצוא התאמה של 5-3 או 4-4 בסדרת מייג'ור.
הכרזת סדרת המיינור המחייבת המשך הכרזה היא אחרי הכרזה שנייה של הפותח, שהיא 1NT או הכרזה שנייה של הפותח שהיא חזרה על סדרת המיינור שהכריז.
הכרזת New minor forcing מתבצעת אחרי שהפותח הכריז סדרה בגובה 1 והמשיב הכריז סדרה בגובה 1. הפותח הכריז בהכרזה השנייה שלו 1NT.
הכרזת 2 כאשר לא הוכרזה לפני כן הכרזת 1 או הכרזת 2 כאשר לא הוכרזה לפני כן הכרזת 1 היא הכרזה מחייבת שאחריה השותף אינו רשאי להכריז Pass.
זהי הכרזה מלאכותית, שאינה מעידה על מספר הקלפים בסדרת המיינור המוכרזת.
בהכרזת סדרת המיינור שלא הוכרזה המשיב מבטיח לפחות יד מזמינה עם 11 נקודות או יותר.
מטרת ההכרזה היא לחפש התאמה של 5-3 או התאמה של 4-4 בסדרת מייג'ור.
ההעדפה היא למצוא התאמה של 4-4 בסדרת מייג'ור.
שותפו של המכריז יכול לתאר בהכרזה את מספר הקלפים שיש לו בסדרת מייג'ור כאשר מספר הקלפים בססדרה זו הוא 3 קלפים בסדררהת מייג'ור שהוכרזה על ידי השותף או 4 קלפים בסדרת מייג'ור שלא הוכרזה על ידי השותף.
פותח עם יד מינימלית של 12-13 נקודות מכריז על פי הסדר הבא:
רביעייה במייג'ור השני בגובה 2.
שלישייה במייג'ור שהוכרז על ידי השותף בגובה 2.
2NT ללא רביעייה במייג'ור השני וללא שלישייה במייג'ור שהוכרז על ידי השותף.
פותח עם יד של 14 נקודות מכריז על פי הסדר הבא:
רביעייה במייג'ור השני בגובה 3.
שלישייה במייג'ור שהוכרז על ידי השותף בגובה 3.
3NT ללא רביעייה במייג'ור השני וללא שלישייה במייג'ור שהוכרז על ידי השותף.
יש שלושה קלפים בסדרת ה
יש התאמה בסדרת ה- ויש 11 נקודות.
יש ארבעה קלפים בסדרת ה-
יש ארבעה קלפים בסדרת ה- ויש 11 נקודות.
New Trying Outs (בעברית: ניסיונות חדשים) הוא אלבום הבכורה של המוזיקאי הישראלי Kayma.
הוא יצא לאור ב-12 באפריל 2024, תחת חברת התקליטים הליקון ארומה מיוזיק.
Kayma, המכונה גם אורי טולדנו, הוא בנו של הזמר הישראלי אבי טולדנו.
הוא גם אחיה של הזמרת והשחקנית ליהי טולדנו.
טולדנו עזב את הבית בגיל 16 ובהמשך טס לארצות הברית לאחר שחרורו מצה"ל.
הוא חי בערים שונות בארצות הברית, כולל ניו יורק, מיאמי ולוס אנג'לס.
בזמן שהותו בלוס אנג'לס הוא למד סאונד, הקים אולפן והחל להפיק מוזיקה.
חזר ארצה לאחר חמש שנים והמשיך לנהל את מגמת סאונד בקריה האקדמית אונו.
Kayma זכה להצלחה משמעותית בקריירה, כולל הגעה למקום השלישי בהשמעות בספוטיפיי באיטליה ולמקום הראשון בשזאם באיטליה.
הוא גם הופיע ברחבי העולם, כולל הופעה מול האפיפיור פרנציסקוס בוותיקן לרגל חגיגות יום הולדתו ה-86 במופע השלום השנתי, הוא ביצע שני שירים בהופעה חיה אל מול מיליונים במהלך האירוע.
יש לו אולפן במתחם תעשייתי בדרום תל אביב בו הוא כותב, מקליט ומפיק מוזיקה.
במהלך אוקטובר 2023, טולדנו היה בטוקיו וצילם קליפ כשנודע לו על טבח שבעה באוקטובר.
האלבום, שהיה אמור לצאת במקור בחודש אוקטובר, נדחה עד אפריל עקב האירועים.
האלבום נושא את השם New Trying Outs ומתואר כמסע החלמה של נשמה שברירית.
האלבום מורכב מ-14 שירים, כולם נכתבו, הולחנו והופקו על ידי Kayma.
Kayma שיתף פעולה עם מפיקים מוזיקליים נוספים כמו שוזין, תומר ישעיהו, עומרי בר, מתי גלעד ומתן אגוזי.
האווירה של האלבום משלבת רוק בריטי קלאסי ומקצבי דיסקו מודרניים, ובוחנת רגשות הנעים בין עצב לשמחה.
News of the World (בעברית: חדשות העולם) הוא אלבומה השישי של להקת הרוק קווין.
האלבום יצא ב-28 באוקטובר 1977. שם האלבום הוא גם שם של עיתון שיצא בבריטניה.
האלבום כולל את הלהיטים המוכרים של הלהקה, "We Will Rock You" ו-"We Are the Champions".
האלבום זכה למעמד של אלבום פלטינה מרובע בארצות הברית ויחד עם האלבום "The Game" הוא האלבום הנמכר ביותר של קווין בארצות הברית.
האלבום נחשב לאחד מהאלבומים המוצלחים ביותר של קווין, למרות עזיבתה המהירה של הלהקה את הרוק המתקדם והתחלת ההקלטה באופן ספונטני ועצמאי יותר.
בריאן מיי אישר זאת בתוכנית רדיו אמריקאית בשם "In the Studio with Red Beard" שהקדישה תוכנית שלמה לאלבום.
האלבום הופק, כמו קודמו, על ידי הלהקה עצמה ביחד עם המפיק מייק סטון.
האלבום הוקלט באולפני סרם ווסט וווסקס באנגליה.
על עטיפת האלבום מופיע ציור מאת הצייר האמריקני פרנק קלי פריס.
מתופף הלהקה, רוג'ר טיילור, הציע את הרעיון לציור זה כשראה ציור דומה במגזין בשם "Astounding Science Fiction" מ-1953. בציור נראה רובוט (ששמו הוא פרנק) ענק מחזיק בגופת אדם, ובכותרת מופיע המשפט: "?Please...
fix it Daddy" על מנת להמחיש את סיפורו של סופר המדע הבדיוני האמריקאי טום גודווין, "הפער בין".
על עטיפת האלבום מחליפים חברי הלהקה את האדם המת המופיע בציור המקורי כשהם "מתים" בעצמם (מרקיורי ומיי מוחזקים בידו של הרובוט בזמן שטיילור וג'ון דיקון נופלים אל הקרקע).
בצידה האחורי של העטיפה, ניתן לראות את טיילור נופל אל הקרקע אף הוא.
פריס, שהעריץ מוזיקה קלאסית, לא הכיר את הלהקה, אך האזין לה לאחר שצייר את העטיפה ואמר כי "חשבתי שאני פשוט שונא אותם, זה יהרוס את הרעיונות שלי".
בסופו של דבר התחבר האמן אל המוזיקה של הלהקה ואף חיבב אותה.
We Will Rock You נכתב על ידי הגיטריסט של הלהקה בריאן מיי.
הוא מבוצע בסגנון א-קפלה: למעט סולו גיטרה בסוף השיר, השירה מלווה ברקיעות רגליים ובמחיאות כפיים בלבד.
השיר יצא לאור כסינגל באותה השנה לצד השיר We Are the Champions.
השיר הפך באופן מיידי ללהיט כלל עולמי והגיע למקומות הראשונים בטבלאות הפזמונים של צרפת (#1), הולנד ובריטניה (#2), קנדה ואירלנד (#3) וארצות הברית (#4).
בהופעות נהגה הלהקה לבצע את השיר בסוף ההופעה (לפני We Are the Champions) ובליווי תופים, וגם בתחילת ההופעה בעיבוד רוק כבד.
We Are the Champions נכתב על ידי סולן הלהקה פרדי מרקיורי, והוא זכה לפרסום רב ולהצלחה במצעדי המוזיקה של מדינות רבות ברחבי העולם.
השיר מושמע בעיקר בתור המנון המנצחים בתחרויות ספורט שונות.
זהו השיר החותם כל הופעה של קווין.
הלהקה ביצעה אותו בגמר עונה 8 של אמריקן איידול לצד הפיינליסטים קריס אלן ואדם למברט, שאף מופיע איתם עד היום.
נשיא ארצות הברית דונלד טראמפ הרבה להשתמש בשיר במהלך עצרות שלו בבחירות לנשיאות ארצות הברית 2016. הלהקה כעסה על כך, וטענה שמעולם לא נתנה לו רשות להשתמש בשיר שלהם.
All Dead, All Dead נכתב ומושר על ידי גיטריסט הלהקה, בריאן מיי.
השיר הזה מהווה ניגוד לשיריו האחרים של מיי, אשר מאופיינים בשירים קצביים, שמחים ומקפיצים בסגנון הארד רוק, זהו שיר עצוב ולחנו מתאפיין במוזיקה מלנכולית.
בשיר זה, חוץ משירה מובילה, מיי גם מנגן בפסנתר.
מילות השיר באות ממות חתולו של מיי, שדיבר על כך בתוכנית הרדיו In the Studio with Redbeard.
בשנת 2017, לכבוד חגיגות ה-40 ליציאת האלבום, הוציאה הלהקה גרסה המשלבת את הגרסה הסופית לביצוע מוקדם של מרקיורי לשיר, בגרסה שכללה מילים שונות מעט.
הגרסה ההיברידית הועלתה לאתר יוטיוב ולוותה בקליפ חדש לגמרי.
קולות ליווי מבוצעים על ידי מרקיורי, למעט:
We Will Rock You - הלהקה וצוות האולפן
It's Late - מרקורי, מיי וטיילור
פעמון פרה: ב-"Who Needs You" - מרקיורי
כלי הקשה: ב-We Will Rock You - קווין
אפקטי גיטרה חשמלית ב"Get Down Make Love" - מיי
גיטרה אקוסטית ב-"Spread Your Wings" - דיקון
גיטרה ספרדית ב-"Who Needs You" - דיקון ומיי
פסנתרים על ידי מרקיורי פרט ל"All Dead, All Dead" - מיי
Next Level הוא אלבום האולפן העשירי של הזמרת היפנית איומי האמאסאקי.
האלבום יצא לאור ב-25 במרץ 2009 בארבע גרסאות, כולל גרסאות הכוללות די-וי-די.
האלבום זכה להצלחה רבה עם צאתו, ומכר כמעט מאה אלף עותקים ביום צאתו.
האלבום כולל ארבעה עשר שירים.
Nginx (או nginx, מבוטא "engine X" אנג'ין-אקס) הוא שרת אינטרנט שמתמקד בעיקר בשימוש בזיכרון מועט ובביצועים גבוהים.
בנוסף, הוא יכול לשמש כשרת פרוקסי הפוך עבור הפרוטוקולים HTTP, SMTP, HTTPS, POP3 ו-IMAP.
פותח על ידי איגור סיסוייב בשנת 2002, ורץ על windows, לינוקס, BSD variants, OS X, AIX, HP-UX ושוחרר לראשונה ב-4 באוקטובר 2004, הוא מופץ בקוד פתוח תחת רישיון BSD.
שרתי nginx נפוצים בעיקר בקרב אתרים גדולים המספקים תוכן רב, משום ש-nginx מתוכנת לטיפול במספר רב של בקשות תוך צריכת פחות משאבים.
נכון לאוגוסט 2011 כעשירית מהאתרים באינטרנט משתמשים ב-nginx.
Nginx יכול להיפרס כדי לשרת תוכן HTTP דינמי ברשת, בעזרת FastCGI.
הוא משתמש ב-SCGI בתור מפעיל שפת תסריט, ובמודולים של שרתי WSGI.
בנוסף, הוא יכול לשמש כמאזן עומסים באפליקציות מסוימות.
Nginx משתמש בגישה אסינכרונית מבוססת-אירועים (Event-Driven) כדי לטפל בבקשות, זאת במקום המודל של Apache HTTP Server שגישתו הדיפולטיבית משתמשת בתהליכונים, כאשר כאן האירוע עצמו נדרש בשביל לעבד בצורה א-סינכרונית את הבקשה.
הארכיטקטורה המודולרית של גישתו מבוססת-האירועים של Nginx, יכולה לספק לנו ביצועים צפויים תחת עומסים גבוהים.
כלומר, נוכל לחזות בדיוק בכמה משאבים נצטרך להשתמש כאשר העומס יהיה גדול.
לפי סקר שרתי האינטרנט של חברת Netcraft, שפורסם באוקטובר 2015, Nginx נמצא במקום השני כשרת האינטרנט הנפוץ ביותר לאורך כל האתרים ה"פעילים" (15.33% מכל האתרים שנסקרו), וגם עבור מיליון האתרים ה"עסוקים" ביותר (האתרים שמכילים הכי הרבה כניסות, סה"כ 23.66% מהאתרים שנסקרו).
לפי BuiltWith, השתמשו בו 36.6% מתוך רשימת טופ 10,000 האתרים, והחלק שלו בטופ 10,000, 100,000 ומיליון האתרים הפעילים, גדל משמעותית.
החל משחרור OpenBSD, גרסת 5.2 (1 בנובמבר 2012), Nginx הפך חלק מבסיס מערכת ההפעלה OpenBSD, כאשר הוא נותן אלטרנטיבה לפיצול של המערכת המקורית מ-Apache 1.3, אותה הוא היה אמור להחליף, אבל בסופו של דבר הוחלף על ידי httpd.
שרתי nginx כוללים ארכיטקטורת רכיבים (modules) שמכתיבים את התנהגות השרת.
התנהגותם של רכיבים אלה מתקבלת על ידי הנחיות (directives).
הרכיב המרכזי בין הרכיבים הוא main אשר כולל את events ו-http.
הרכיב server נכלל בתוך http והרכיב location נכלל בתוך server.
ניתן לעשות את כל הקסטומיזציה לרכיבים השונים בתוך הקובץ nginx.conf או שניתן לפצל את הקסטומיזציה לקבצים נוספים (כמו default.conf או ה site-confs השונים).
נכון לגרסה 1.10.3 החלוקה הטבעית (כלומר זו שנתונה מיד לאחר ההתקנה) היא nginx.conf ו default.conf.
בכל מקרה, הראשון בהיררכיה הזו nginx.conf והשני הוא default.conf כאשר האחרון בהיררכיה משכתב הגדרות של קובץ קודם בה (bottom top) ותפיסה זו של "מאוחר מבטל קודמו" נכונה גם כשעובדים עם קובץ אחד.
ההנחיות נכתבות בקבצים השונים בתוך בלוקים.
ההנחיות הנוגעות לכל רכיב נכתבות בבלוק (block) עם שם זהה לרכיב (למשל, ההנחיות ל server ייכתבו בבלוק בשם server ומכאן הכינוי "server block").
היכולת להתמודד עם יותר מ-10,000 חיבורים סימולטניים, כאשר משתמשים במעט מאוד זיכרון (~2.5 מגה בייט עבור 10,000 חיבורים בתצורת "השאר בחיים" - Keep Alive)
טיפול בקבצים סטטיים, קובצי אינדקס ואינדוקס אוטומטי
איזון עומסים עם בדיקת תקינות פנימית
כתובת IP ושם מבוססי שרתים וירטואליים
תמיכה בפרוטוקולי התקשורת HTTP/2 ו- SPDY
סטרימינג של FLV ובנוסף גם MP4
אימות כניסה לדפים ברשת (מנגנון בקרת אימון)
כתיבה מחודשת של כתובת URL
כיווץ יומני לוג במהלך הריצה הסטנדרטית
הגבלות על כמות החיבורים המקביליים
כתובת IP מבוססת מיקום גאוגרפי - גאולוקיישן
בניית סקריפטים מוטבעת בשפת Perl
פרוקסי של SMTP,POP3, וגם IMAP
תכונות אחרות כוללות עדכון קובצי exe, והגדרות מערכת מחדש ללא איבוד חיבורים, בנוסף קיימת ארכיטקטורה שמבוססת על תמיכה במודולים (חיבור וניתוק פשוט) גם צד שלישי וגם רשמיים (Core)
המוצר Nginx Plus, שהוא הגרסה בתשלום של המוצר הרגיל, כוללת תכונות כמו איזון עומסים מתקדם וניטור מתקדם של ביצועי השרת.
סוסייב החל את הפיתוח של Nginx בשנת 2002. במקור, התוכנה פותחה כדי למלא את החוסרים עבור שרתים כמו Rambler, שהיה משרת מעל 500 מיליון בקשות בכל יום, נכון לספטמבר 2008 החברה, Nginx inc, נוסדה ביולי 2011 על ידי סוסייב, זאת כדי לספק מוצרים לשימוש מסחרי, ולספק תמיכה לתוכנה שפיתח.
המיקום העיקרי של החברה הוא בסן פרנסיסקו, קליפורניה.
החברה הציעה תמיכה מסחרית במוצר בפברואר 2012, ותמיכה במוצר Nginx Plus באוגוסט 2013. באוקטובר 2013, דווח על השקעה של 10 מיליון דולר, על ידי New Enterprise Associates בחברה.
מבין המשקעים האחרים בחברה, ניתן למצוא את אהרון ליווי (מקים שירות הענן Box), את אוטומטיק (החברה שפיתחה את פלטפורמת הבלוגים וורדפרס) ואת MaxCDN.
nginx פותחה במקור עבור פורטל אינטרנט גדול בשפה הרוסית בשם רמבלר.
התכנה התבררה כנוחה והפכה לשרת אינטרנט פופולרי הנמצאת בשימוש באתרים גדולים רבים ביניהם וורדפרס.
Nice 'n' Easy הוא אלבום מוזיקה מאת הזמר האמריקאי פרנק סינטרה שיצא בשנת 1960. זהו אלבום האולפן ה־23 של סינטרה וה־16 שיצא בחברת ההקלטות קפיטול.
כל השירים באלבום, חוץ מאשר שיר הנושא, הם בלדות והמארגן והמנצח שלהם היה נלסון רידל, איתו שיתף פעולה סינטרה פעמים רבות בעבר.
שיר הנושא הוכנס לאלבום ברגע האחרון.
השיר, "The Nearness of You", שבמקור תוכנן להיות שיר הנושא באלבום לא הופיע בו בסופו של דבר אלא רק בגרסת התקליטור של האלבום.
האלבום הורכב משירים אותם שר סינטרה בעבר ונלסון רידל ארגן את ההלחנה כך שהפכו לבלדות שקטות ונעימות.
בניגוד לאלבומי בלדות אחרים של סינטרה לאלבום אין הנימה הדיכאונית טראגית שליוותה כמה מהם.
האלבום העפיל למקום הראשון במצעד אלבומי הסטראו של מגזין הבילבורד ושהה בפסגה כתשעה שבועות.
גרסת המונו של האלבום העפילה אף היא למקום הראשון במצעד המקביל ושהתה בו שבוע אחד.
בטקס הגראמי של שנת 1961 זכה האלבום למועמדות בקטגוריית אלבום השנה.
נלסון רידל – מארגן, מנצח
נקסון (בקוריאנית: 넥슨; ברומאג'ה: Nexon) היא חברה דרום קוריאנית העוסקת בפיתוח ובהפצה של משחקי מחשב לקוריאה הדרומית ולשאר חלקי העולם.
החברה הוקמה בסיאול ב-1994, המטה הראשי שלה נמצא כיום בטוקיו, יפן, ומשרדיה הראשיים ממוקמים בקוריאה, ארצות הברית ולוקסמבורג.
ב-2003 מפתחת המשחקים הדרום קוריאנית Wizet פיתחה ביחד עם נקסון את המשחק מייפל סטורי, שהפך עד מהרה למותג המצליח ביותר שהפיצה החברה, וסלל את הדרך להפצה כלל עולמית כאשר היום המשחק מופץ בגרסאות שונות - קוריאנית, יפנית, דרום-מזרח אסיה, אמריקאית, סינית, תאילנדית, אירופאית, ברזילאית ועוד.
המטה הראשי שלה נמצא כיום בטוקיו, יפן, ומשרדיה הראשיים ממוקמים בקוריאה (בסיאול), ארצות הברית וצפון אמריקה (בקליפורניה), ואירופה (בלוקסמבורג).
נקסון התחילה להיסחר בבורסה לניירות ערך של טוקיו בדצמבר 2011.
נקסון כיום מפעילה עשרות משחקים המופצים בחינם, אם כי בכולם ניתן לסחור באופן גלובלי בנקודות הנקראות NX Cash (קרוי בעברית: "אנקס", "נקס", או "קאש"), אותן קונים בכסף אמיתי.
הגבייה נעשית בעזרת PayPal, דואר או כרטיסים.
שוויו של דולר הוא 1000NX Cash, ולא ניתן לסחור בNX בין שחקנים כאשר העובר על עבירה באמצעים לא כשרים זו צפוי לחסימה.
המשחקים שהופצו אי פעם על ידי החברה הם:
מייפל סטורי אדבנצ'רס (לפייסבוק בלבד)
KartRider Dash (בשלבי בטא באמריקה)
Audition (מופץ על ידי חברות אחרות)
Dragonica (מופץ ביפן בלבד וביתר העולם על ידי gPotato)
on CBS ו־Nick on CBS היו המיתוג של רצועת שידור לילדים ברשת CBS שרצה מ־16 בספטמבר 2000 עד 9 בספטמבר 2006.
הרצועה הזו לשידורי שבת בבוקר הציגה תוכן מערוץ ניקלודיאון, שבאותו זמן היה ביחד עם CBS בבעלות ויאקום.
הרצועה החליפה את CBS Kidshow, ששידרה סדרות רכש קנדיות.
במהלך השנתיים הראשונות שלה, Nick Jr.
on" CBS" שידרה סדרות מניק ג'וניור בלבד.
on CBS מותגה מחדש כ-Nick on CBS, והרחיבה את לוח השידורים כדי לכלול סדרות מניקלודיאון שהן לא מלוח השידורים של ניק ג'וניור.
הסדרות של ניקלודיאון הוסרו ב-2005 לטובת החזרת הרצועה לבלעדיות לערוץ ניק ג'וניור.
בתחילת 2006, ויאקום התפצלה לשתי חברות שונות, וכתוצאה מכך CBS הפכה לחברה עצמאית וניקלודיאון עבר לחברת ויאקום החדשה.
on CBS הסתיימה ב-9 בספטמבר 2006 והוחלפה ב-Cookie Jar TV ב-16 בספטמבר 2006, כחלק משיתוף פעולה בין CBS לבין Cookie Jar Group.
בובספוג מכנסמרובע (2002) (רק פרק אחד שודר)
Next היא רשת אופנה וכלי בית בריטית הגדולה ביותר בבריטניה.
הרשת מפעילה חנויות מקומיות בבריטניה וחנויות מקוונות ברחבי העולם.
לרשת 597 חנויות ברחבי אנגליה ואירלנד וכמעט 200 זכיינים ביותר מ-40 מדינות ברחבי העולם.
רשת זו גם משווקת את בגדיה ואביזריה ל-72 מדינות ברחבי העולם ובכללן רוסיה, אוסטרליה, גרמניה, ארצות הברית וישראל.
Next היא רשת האופנה הגדולה ביותר בבריטניה, לאחר שעקפה את רשת מרקס אנד ספנסר.
בתחילת 2012 ו-2014, החלה החברה להיסחר בבורסה לניירות ערך של לונדון כאשר היא מרכיב של מדד FTSE 100.
החברה הוקמה בעיר לידס בשנת 1864 על ידי חייט בשם יוסף היפוורת', שהקים אז חברה תחת השם יוסף היפוורת' ובניו (J Hepworth & Son).
בשנת 1982 נרכשה יוסף היפוורת' ובניו על ידי קנדל ובניו בע"מ.
חברת האופנה רצתה לפתוח מחדש חנויות של קנדל כמותג לבגדי נשים.
טרנס קונרן, היה המעצב הראשי של החברה, ושימש גם כיו"ר של היפוורת'.
הוא גייס את ג'ורג' דייוויס, לשמש למנכ"ל של הבא.
בגל הראשון של מגפת הקורונה בחודש מרץ 2020, הוקפאה פעילות החברה במשך מספר שבועות.
הרשת הקמעונאית "נקסט" הושקה בפברואר 1982. החנות הראשונה שנפתחה מכרה קולקציות אקסקלוסיביות של בגדים אופנתיים, נעליים ואביזרים לנשים.
לאחר זמן קצר, נוספו קולקציות עבור גברים, ילדים וכלי בית.
הבגדים של חברת נקסט מעוצבים על ידי צוות העיצוב פנים ארגוני.
כיום, החברה מחזיקה בלמעלה מ-500 חנויות בבריטניה ואירלנד, ובלמעלה מ-40 חנויות במדינות שונות בחו"ל.
בשנים האחרונות מספר חנויות אופנה וכלי בית נפתחו באנגליה, באוגוסט 2011, חברת נקסט פתחה את הסניף הראשון שמשלב אופנה, כלי בית וריהוט לחצר ב-Shoreham-by-Sea.
בשנת 1988 הושקה היכולת הפורצת דרך של ההזמנות בדואר, עם ספר בכריכה קשה המכיל 350 עמודים, אשר היווה את הקטלוג לקמעונאות.
בספר של קולקציית האביב-קיץ ישנם כמעט 1400 עמודים אשר מציעים אוספים נרחבים עבור גברים, נשים ילדים וכלי בית.
קניות מקוונות הוצגו בשנת 1999, כאשר כל הקטלוג הפך להיות זמין לרכישה דרך האינטרנט- כל עמוד ועמוד מתוך הקטלוג, גם בקניות מהבית בבריטניה.
נקסט הייתה חלוצת הרעיון של מותג יחיד עם שלוש דרכים שונות לרכישה- בחנויות, בטלפון ובאינטרנט.
חברת נקסט עכשיו משרתת את לקוחותיה בכ-70 מדינות מחוץ לבריטניה.
לחברת נקסט יש פעילויות בסין, הונג קונג, סרי לנקה, הודו ובריטניה העוסקות בעיצוב, קנייה, שיווק ובקרת איכות של מוצריה של החברה.
Lipsy- מעצבת ומוכרת את המותגים שלה- מוצרי אופנה לנשים צעירות יותר.
"Ni Tú Ni Yo" (בעברית: "לא אתה ולא אני") הוא סינגל של הזמרת האמריקאית ג'ניפר לופז, בשיתוף צמד הרגאטון חנטה דה סונה.
השיר יצא לאור ב-4 ביולי 2017, כסינגל הראשון מתוך אלבומה התשיעי, Por Primera Vez.
השיר מסמל את חזרתה של לופז אל עולם המוזיקה, לאחר שעברו כשלוש שנים מאז הוצאת אלבומה השמיני, .
כמה ימים לפני שהוציאה את הסינגל, הכריזה הזמרת כי ב-4 ביולי עתיד לצאת סינגל הבכורה שלה מתוך אלבום האולפן התשיעי שלה Por Primera Vez.
השיר נכתב על ידי ג'ניפר לופז, אוסקר הרננדז, אלפארו פאריאס, מנואל בוליבר ואחרים.
באוקטובר 2016, אישר מגזין הבילבורד כי לופז עובדת על אלבומה השני בספרדית, אשר צפוי לצאת לשוק באמצע שנת 2018, באמצעות סוני מיוזיק לטין.
בעלה לשעבר, מארק אנתוני, משמש כמפיק הראשי מן האלבום החדש של הזמרת.
השיר משמש כסינגל הראשון והפותח מן האלבום.
עטיפת הסינגל שהעולתה לפייסבוק, לאינסטגרם, לטוויטר ולשאר הרשתות החברתיות של הזמרת, מציגה את לופז כשהיא עומדת מול הים, לבושה בשמלה צהובה בהשראת שנות ה-60, בסגנונו של מייקל קוסטלו.
הווידאו קליפ הרשמי של השיר יצא לאור בהופעת הבכורה שהזמרת קיימה בטלמונדו ב-10 ביולי 2017, ופורסם בערוץ היוטיוב שלה ב-11 ביולי.
לופז שיתפה תמונה מתוך הקליפ שצולם כבר ב-13 ביוני, בה היא וחנטה דה סונה לובשים בגדים בסגנון הקאריביים.
הקליפ צולם באיסלמורדה, פלורידה קיז.
התלבושות של לופז בקליפ כוללות שמלה אדומה מכוסה בזהב אשר משולב עם חרוזים סגולים, ושמלה צהובה המזכירה את הציפור קנרית.
עם יציאתו נכנס השיר היישר אל המקום ה-2 במצעד השירים הטרופיים שבארצות הברית.
מדינהתאריך יציאהפורמטיםחברת תקליטיםמקורעולם4 ביולי 2017הורדה דיגיטליתניויוריקן • סוני מיוזיק לטיןאיטליה7 ביולי 2017רדיו להיטיםסוני מיוזיק אנטרטיינמנט
"Nice to Meet Ya" (בעברית: נעים להכיר אותך) הוא סינגל שהקליטה הזמרת-יוצרת האמריקאית מייגן טריינור, ביחד עם הראפרית הטרינידדית ניקי מינאז', מתוך האלבום, Treat Myself.
השיר יצא לאור ב-31 בינואר 2020, כסינגל השלישי מתוך האלבום.
השיר הגיע אל המקום ה-13 במצעד השירים שבניו זילנד.
השיר נכתב על ידי מייגן טריינור, סקוט פרידמן, מארק ויליאמס, ראול קובינה וניקי מינאז' והופק על ידי אוג'יוולטה.
השיר קיבל ביקורות מעורבות מצד מבקרי המוזיקה.
מייק ניד מ-Idolator הפנה כלפי השיר ביקורת חיובית.
הוא הוסיף כי השיר מסתמן להיות להיט.
הווידאו קליפ הרשמי של השיר הועלה לערוץ היוטיוב של מייגן טריינור ב-31 בינואר 2020. הקליפ פורסם בשידור חי.
בתחילת הקליפ, ניתן לראות את טריינור כשהיא בתוך מעלית ומסביבה ישנם כמה רקדני ליווי.
בהמשך, ניתן לראות את מינאז'.
נכון לאפריל 2020, מונה הצפיות של הקליפ עומד על למעלה מ-20 מיליון צפיות.
מדינהתאריך יציאהפורמטחברת תקליטיםמקורעולם31 בינואר 2020הזרמת מוזיקה • הורדה דיגיטליתאפיקאוסטרליהרדיו מיינסטריםארצות הברית3 בפברואר 2020רדיו שירים עכשוויים למבוגרים4 בפברואר 2020רדיו שירים עכשווייםאיטליה20 במרץ 2020Sony
Nick Jonas הוא אלבום האולפן השני של הזמר האמריקאי ניק ג'ונאס.
האלבום יצא לאור ב-10 בנובמבר 2014 דרך חברת התקליטים איילנד רקורדס.
האלבום כולל שיתופי פעולה עם אנג'ל הייז, דמי לובאטו ומייק פוזנר.
האלבום זכה לביקורות חיוביות ממבקרי מוזיקה והגיע למקום השישי במצעד האלבומים האמריקאי בילבורד 200. ב-20 בנובמבר 2015 יצא האלבום מחדש תחת השם Nick Jonas X2.
Next Insurance היא חברת ביטוח דיגיטלית אמריקאית המתמקדת בביטוח עסקים קטנים.
החברה הוקמה כחברת הזנק ישראלית בשנת 2016 על ידי היזמים גיא גולדשטיין (מנכ"ל החברה), אלון חורי (סמנכ"ל טכנולוגיה) וניסים טפירו (סגן נשיא למחקר ופיתוח).
החברה מעסיקה, נכון לספטמבר 2022, כ-750 עובדים.
מיקוד החברה הוא עסקים קטנים כגון מאמני כושר, חנויות, סוכני נדל"ן, מסעדות ועוד.
לעסקים אלו החברה מספקת כיסויים ביטוחיים כגון ביטוח עסק, ביטוח אחריות מקצועית, ביטוח כלים וציוד וביטוחים נוספים.
מטה החברה שוכן בפאלו אלטו, קליפורניה ומשרדה המרכזי בישראל שוכן בכפר סבא.
החברה היא "חד קרן", כינוי המוענק בתעשיית ההייטק לחברות הזנק פרטית המגיעות לשווי של מעל מיליארד דולר אמריקאי.
החברה הגיעה לנקודת ציון זו לאחר שגייסה סכום של 250 מיליון דולר בחודש ספטמבר 2019.
החברה גייסה עד היום הון בסך 881 מיליון דולר בחמישה סבבי גיוס.
הסיבוב השישי (Series E) על סך 250 מיליון דולר נוספים הוכרז בחודש מרץ 2021 והביא את החברה לשווי שוק של מעל 4 מיליארד דולר.
גיוסי החברה הגיעו הן מקרנות הון סיכון כגון TLV Partners ו-Oren Ventures של המשקיע הישראלי אורן זאב, Group 11 של דובי פרנסס והן מקרונות השקעה של חברות, כדוגמת קרן ההשקעות של חברת האשראי אמריקן אקספרס או קרן ההשקעות של חברת הביטוח הגרמנית מיוניק רי.
ב-20 במרץ 2025 פורסם כי נחתם הסכם לרכישת החברה על ידי חברת מיוניק רי תמורת 2.6 מיליארד דולר.
Nice for What הוא סינגל שהוקלט על ידי הראפר הקנדי דרייק, מתוך אלבום האולפן החמישי שלו, Scorpion.
השיר יצא לאור ב-6 באפריל 2018, כסינגל השני מתוך האלבום, על ידי חברות התקליטים יאנג מאני וקאש מאני.
השיר הגיע למקום הראשון במצעד הבילבורד הוט 100, תוך שהחליף את שירו של דרייק עצמו, "God's Plan" והפך לשירו החמישי של דרייק שהגיע למקום הראשון במצעד.
השיר הגיע גם לצמרת מצעד הסינגלים הבריטי ומצעד המוזיקה האוסטרלי.
ב-14 במרץ 2018, פרסם בנו של לורן היל, ג'ושוע אומארו מארלי, קטע מהשיר ברשת החברתית סנאפצ'ט.
מאוחר יותר, אישר דרייק כי יוציא סינגל חדש בהפקתו של מורדה ביטס במהלך לייב באינסטגרם.
ב-5 באפריל, התארח דרייק בהפתעה בהופעתו של צמד ה-R&B הקנדי מאג'יד ג'ורדן בטורונטו, בה אמר כי "הסיבה שאני כאן הערב היא משום שחזרתי לעיר על מנת לסיים את האלבום שלי" וכי "יש לי סינגל חדש שיוצא מחר בערב, למקרה שיש לכם קצת זמן פנוי".
"Nice for What" הוא שיר באונס אופטימי המכיל אלמנטים של רית'ם אנד בלוז מתחילת שנות האלפיים.
השיר מכיל דגימה מהשירים "Ex-Factor" של לורן היל משנת 1998, "Drag Rap" של השואובויז משנת 1986 ו-"Get Your Roll On" של ביג טיימרס משנת 2000. מבחינה לירית, השיר עוסק ב"פרידה בעיצומה של מערכת יחסים".
הווידאו קליפ הרשמי של השיר, שבוים על ידי קרנה אוונס , מציג נשים מבצעות פעילויות שונות, בהן שחייה, ריקוד, דוגמנות, משחק עם ילדים, רכיבה על סוס וקיום פגישה עסקית.
בקליפ הופעות אורח של נשים שונות, לפי סדר הופעתן: אוליביה ויילד, מיסטי קופלנד, איסה ריי, ראשידה ג'ונס, ג'ורדן דאן , טרייסי אליס רוס , טיפאני האדיש, יארה שאהידי, זואי סלדנה, אליזבת וויקטוריה לג'ונחארטה , לטישה רייט, בריה וינייט , אמה רוברטס, סיד ומישל רודריגז.
השיר זכה לביקורות חיוביות מצד מבקרי המוזיקה, ורבים שיבחו את קידומה של ההעצמה הנשית בשיר.
יו מקינטייר מפורבס הגדיר את השיר כ"מושלם" וכ"הגשה מושלמת נוספת מהאמן הגדול ביותר בהיפ-הופ", וכתב כי "המדגם הקולי מסייע לשיר להתבלט בדיסקוגרפיה שלו".
קווין לוזאנו מפיצ'פורק הגדיר את השיר כ"שיר החדש הטוב ביותר", שיבח את דרייק על ש"התמודד בצורה חלקה עם ההפקה ללא הדופי של מורדה ביטס".
מגזין בילבורד בחר בשיר לשיר החמישי הטוב ביותר שיצא בשנת 2018.
במצעד הבילבורד הוט 100, הפך דרייק לאמן הראשון שזכה בהופעת בכורה במקום הראשון שהחליפה את השיר של עצמו ("God's Plan") בראש המצעד.
בשבוע הראשון לצאתו, צבר השיר כ-88,000 הורדות שנמכרו ו-60.4 מיליון הזרמות.
השיר הפך לשיר ה-30 בתולדות מצעד הבילבורד הוט 100 שהגיע היישר אל המקום הראשון, וכן שירו החמישי של דרייק שהגיע למקום הראשון במצעד.
בנוסף, הגיע השיר גם לצמרת מצעד הסינגלים הבריטי ומצעד המוזיקה האוסטרלי.
שנהפרסקטגוריהתוצאה2018פרסי בחירת הנוערשיר הקיץ הנבחרiHeartRadio MMVAs הבימוי הטוב ביותרשיר הקיץפרסי ההיפ הופ של ה-BETסינגל השנה2019פרס גראמיביצוע הראפ הטוב ביותרפרסי המוזיקה של iHeartRadioשיר ההיפ הופ של השנה
אזורתאריך יציאהפורמטחברת תקליטיםנמקורעולם6 באפריל 2018הורדה דיגיטליתיאנג מאני • קאש מאניארצות הברית10 באפריל 2018רדיו קצבי עכשווייאנג מאני • קאש מאני • ריפבליק רקורדס
Newsmax TV הוא ערוץ טלוויזיה אמריקאי המשדר בטלוויזיה בכבלים ובלוויין החל משנת 2014. הוא משדר חדשות לקהל שמרני.
הערוץ הוקם על ידי כריסטופר רודי והחל לשדר ב-16 ביוני 2016 לכ-35 מיליון לקוחות תוך שימוש ב-DirecTV ו-Dish Network.
במאי 2019 היו לו 75 מיליון לקוחות רשומים בטלוויזיה בכבלים.
רוב השידורים משודרים מאולפן טלוויזיה במזרח מנהטן.
מטה הערוץ ממוקם בוסט פאלם ביץ' ומטה נוסף בטקסס.
הערוץ משדר לקהל שמרני ומייסדו משווה אותו לפוקס ניוז.
החברה קלטה מספר שדרנים של רשת פוקס כולל ביל או'ריילי, גרג קלי, רון שמידט ובוב סלרס.
ב-2019 וב-2020 השקיע השיח' סולטאן בן ג'אסים אל ת'אני, פקיד ממשל קטרי לשעבר, כ-50 מיליון דולר ב-Newsmax דרך קרן ההשקעות Heritage Advisors.
לטענת עובדים לשעבר ועובדים נוכחיים בערוץ, בכירים במערכת הורו להטות לטובה את הסיקור של קטר, אך דובר Newsmax דחה את הטענות והכחיש זאת.
במהלך הבחירות לנשיאות ארצות הברית 2020 דונלד טראמפ הרחיב את תמיכתו בערוץ.
במרץ 2020 שון ספייסר, לשעבר דובר הבית הלבן, החל לשדר בערוץ תוכנית קבועה.
גם אחרי שג'ו ביידן הוכרז המנצח בבחירות על ידי רוב ערוצי הטלוויזיה אמריקנית, המשיך הערוץ לסקר את הטענות של עורכי הדין של טראמפ בתביעות שהם ואחרים הגישו לבתי המשפט בנוגע לטענות לזיופים ואי-סדרים לכאורה היו קיימים במהלך הבחירות.
הערוץ תמך בטראמפ, שהמליץ לצפות בהם ולא בפוקס ניוז שאמצו קו מאוזן יותר.
כתוצאה מכך היקף הצפיות גדל מ-182 אלף לפני הבחירות ל-700–800 אלף.
ב-7 בדצמבר 2020 דווח שמספר הצפיות בערוץ עבר את כמות הצפיות בפוקס ניוז.
בישראל משודר הערוץ בסלקום TV באפיק 91, החל מחודש מאי 2025.
"Next to Me" הוא שיר שהוקלט על ידי להקת הפופ רוק האמריקאית Imagine Dragons.
נכתב על ידי ארבעת חברי הלהקה והמפיק אלכס דה קיד, הוא יצא לאור באמצעות Kidinakorner ו-Interscope Records ב־21 בפברואר 2018, כסינגל הרביעי מתוך אלבום האולפן השלישי של הלהקה Evolve, והופיע כרצועה הראשונה במהדורה מחודשת של האלבום.
הלהקה פרסמה הצצה לשיר לראשונה ב־14 בפברואר 2018, עם ציוץ המכיל את יצירות העטיפה, הכוללות שני אנשים בקניון.
עם כיתוב בנוסף לתמונה: "2/21 האבולוציה מתחילה." הסינגל הוקרן בבכורה בתוכנית הרדיו Beats 1 של Zane Lowe כ- "שיא העולם" של היום, ושוחרר לצד ההכרזה על מועדי הופעות קיץ ממושכים.
"Next to Me" כונה שיר האהבה הראשון של הלהקה.
דן ריינולדס, סולן השיר, הודה בראיון שזה היה שינוי נושא בלתי צפוי, ואמר: "כן אני בדרך כלל לא כותב שירי אהבה.
התחלתי לכתוב כשהייתי בן 13 בערך וזה היה מקור לברוח מבית הספר מדיכאון מהרגשה אבודה וזה מעולם לא היה רומנטיקה.
אז מבחינתי זו כמה מהפעמים הראשונות שבאמת חקרתי צלילה למוחי ולמוזיקליות ולקוליות של רומנטיקה".
הוא ראה בכך "משהו שכולם יכולים להתחבר אליו", כלומר "התחושה שאתה נכשל לפעמים בזוגיות והערך האמיתי של מערכת יחסים הוא מה שקורה אז".
וידאו קליפ נלווה לשיר יצא ב־13 במרץ 2018. בסרטון מככבים הזמר הראשי, דן ריינולדס, ואשתו אג'ה וולקמן.
בסרטון, אג'ה עוזבת את דן בגלל בעיותיו, מה שמוביל לניסיון למכור את טבעת הנישואין שלו הפקיד (בגילומו של ויין סרמון) אומר לו שהטבעת לא שווה הרבה, ובכעסו דן מנסה לשדוד ובהמשך הורג את הפקיד.
בהמשך הקליפ מוצגת סדרת פלאשבקים בזמן שדן מחכה להוצאתו להורג, ואת הוצאתו להורג בסופו של דבר.
אלכס דה קיד - לחן, הפקה
Next Generation Air Dominance (NGAD) (בתרגום לעברית – מטוס עליונות אווירית מהדור הבא) היא תוכנית לפיתוח מטוס קרב של הדור השישי של חיל האוויר האמריקאי שמטרתה להקים "משפחת מערכות" שתצליח בסופו של דבר להחליף את מטוס ה-F-22 ראפטור של לוקהיד מרטין.
מטוס הבואינג F-47 של חברת בואינג זכה במכרז התכנית.
תוכנית NGAD התחילה בתחילת העשור השני של המאה ה-21 במטרה לפתח מערכת עליונות אווירית של שנות ה-30 של המאה ה-21 עבור חיל האוויר האמריקאי.
התוכנית שואפת לפתח מספר טכנולוגיות מפתח בתחומים כגון הנעה, חמקנות, נשק מתקדם, עיצוב דיגיטלי (תכנון בעזרת מחשב) וניהול תרמי של חתימת המטוס.
NGAD מתוארת כ"משפחת מערכות", עם מטוס קרב כחלקה המרכזי של המערכת, וחלקים אחרים במערכת צפויים להיות מטוסי ליווי בלתי מאוישים שישאו אמצעי לחימה נוספים ויבצעו משימות אחרות.
בפרט, NGAD שואפת לפתח מערכת המתייחסת לצורכי התפעול של ספקטרום הפעולות באוקיינוס השקט, שבה מטוסי חיל האוויר הנוכחיים חסרי טווח ויכולות נשיאה מספקות.
מפקדי חיל האוויר האמריקאי ציינו כי ייתכנו שתי גרסאות של NGAD: אחת עם טווח ארוך ויכול נשיאה גדולה עבור האזור ההודי-פסיפי ואחת יותר מדויקת לטווחים הקצרים יחסית בין אזורי קרב אפשריים באירופה.
בספטמבר 2020 הצהיר וויל רופר כי אב טיפוס בקנה מידה מלא של מטוס הקרב NGAD טס.
במאי 2021 הצהיר ראש מטה חיל האוויר של ארצות הברית, הגנרל צ'ארלס בראון כי ה-NGAD יתחיל להחליף את ה-F-22 בשנות ה-30 של המאה ה-21.
ביולי 2023 החליטה חברת נורת'רופ גראמן לפרוש מתחרות ה-NGAD.
במרץ 2025, נשיא ארצות הברית דונלד טראמפ חשף כי המטוס שעתיד להיות מיוצר על ידי חברת בואינג במסגרת התכנית ייקרא בואינג F-47.
"Next Level" (בעברית: "השלב הבא") הוא שיר שהוקלט על ידי להקת בנות הקיי-פופ הדרום קוריאנית, אספה.
השיר יצא לאור ב-17 במאי 2021, על ידי חברות התקליטים דרימוס ו-SM אנטרטיינמנט, כסינגל שלא מתוך אלבום וכסינגל השלישי של הלהקה.
ב-4 במאי 2021 דיווחו ב-Ilgan Sports כי Aespa נמצאת בשלבי הכנה אחרונים לקאמבק המיוחל שלהם.
הדבר אושר לאחר מכן על ידי חברת התקליטים של הלהקה, SM אנטרטיינמנט, שהוסיפה כי פרטים נוספים על הקאמבק ייחשפו במועד מאוחר יותר.
ב-5 במאי, הלהקה פרסמה סינגל מוצפן לסינגל ברשתות החברתיות ואישרה כי תאריך הקאמבק יהיה 17 במאי.
ב-15 במאי 2021 הועלה ליוטיוב טיזר באורך 28 שניות מהווידאו קליפ הרשמי של "Next Level".
הקליפ המלא הופץ לאחר יומיים.
בנוסף לקליפ הרשמי, יצא לאור גם קליפ ויזואלי של השיר.
את הקליפ הנלווה של "Next Level" ביים פרנואיד פרדיגמה.
לאחר יציאתו של הקליפ, התראיינה Aespa לגופי תקשורת שונים.
נכון לאוקטובר 2021, מונה הצפיות של הקליפ עומד על למעלה מ-155 מיליון צפיות.
מדינהתאריך יציאהפורמטגרסהחברת תקליטיםמקורעולם17 במאי 2021הזרמת מוזיקה • הורדה דיגיטליתרגילהדרימוס • SM14 בספטמבר 2021רמיקסים
Next.js היא ספריית תוכנה בקוד פתוח שנבנתה על גבי Node.js המאפשרת פונקציונליות של יישומי אינטרנט מבוססי React כגון עיבוד בצד השרת ויצירת אתרים סטטיים.
תיעוד React מציין את Next.js בין "שרשרת הכלים המומלצת" וממליץ עליו למפתחים כפתרון כאשר "בונים אתר עם Node.js".
אפליקציות React המסורתיות מציגות את כל התוכן שלהן בדפדפן בצד הלקוח, Next.js משמש להרחבת פונקציונליות זו כך שתכלול יישומים המעובדים בצד השרת.
זכויות היוצרים והסימנים המסחריים של Next.js הם בבעלות חברת Vercel (ששמה בעבר ZEIT), שגם מתחזקת ומובילה את פיתוח הקוד הפתוח שלה.
Next.js היא ספריית React המאפשרת מספר תכונות נוספות, כולל עיבוד בצד השרת ויצירת אתרים סטטיים.
React היא ספריית JavaScript המשמשת באופן מסורתי לבניית יישומי אינטרנט המעובדים בדפדפן של הלקוח עם JavaScript.
עם זאת, מפתחים מזהים מספר בעיות באסטרטגיה זו, כמו אי שירות למשתמשים שאין להם גישה ל-JavaScript או שהשביתו אותו, בעיות אבטחה פוטנציאליות, זמני טעינת דפים ארוך באופן משמעותי, וזה יכול לפגוע באופטימיזציה הכוללת של האתר למנועי החיפוש.
ספריות כגון Next.js עוקפות את הבעיות הללו על ידי מתן אפשרות לעיבוד חלק מהאתר או כולו בצד השרת לפני שליחתו ללקוח.
Next.js הוא אחד הרכיבים הפופולריים ביותר הזמינים ב-React.
זוהי אחת מכמה "שרשראות כלים" מומלצות הזמינות בעת הפעלת אפליקציה חדשה, כולן מספקות שכבת הפשטה כדי לסייע במשימות נפוצות.
גוגל תרמה לפרויקט Next.js, ותרמה 43 בקשות משיכה בשנת 2019 שבהן הם עזרו ב"חיתוך" קטעי JavaScript שאינו בשימוש, צמצום זמן תקורה והוספה של מדדים משופרים.
החל ממרץ 2020, הספרייה נמצאת בשימוש על ידי אתרים גדולים רבים, כולל Netflix, GitHub, Uber, Ticketmaster וסטארבקס.
בתחילת 2020, הוכרז כי Vercel השיגה עשרים ואחד מיליון דולר במימון סדרה A כדי לתמוך בשיפורים בתוכנה.
המחבר המקורי של הספרייה, גיירמו ראוך, הוא כיום מנכ"ל Vercel והמפתח הראשי של הפרויקט הוא טים נייטקנס.
Next.js שוחררה לראשונה כפרויקט קוד פתוח ב-GitHub ב-25 באוקטובר 2016. היא פותחה במקור על בסיס שישה עקרונות: פונקציונליות מחוץ לקופסה שאינה דורשת הגדרה, JavaScript בכל מקום, כל הפונקציות כתובות ב-JavaScript, פיצול קוד ועיבוד שרת אוטומטי, שליפת נתונים ניתנים להגדרה, ציפייה לבקשות ופישוט הפריסה.
Next.js 2.0 הוכרז במרץ 2017 כולל מספר שיפורים שהקלו על העבודה עם אתרים קטנים.
זה גם הגדיל את יעילות הבנייה ושיפר את יכולת ההרחבה של תכונת החלפת המודול החם.
גרסה 7.0 שוחררה בספטמבר 2018 עם טיפול משופר בשגיאות ותמיכה ב-Context API של React לטיפול משופר במסלולים דינמיים.
זו הייתה גם הגרסה הראשונה ששדרגה ל-webpack 4. גרסה 8.0 שוחררה בפברואר 2019 והייתה הגרסה הראשונה שהציעה פריסה ללא שרת של אפליקציות, שבהן הקוד מפוצל לפונקציות למדא המופעלות לפי דרישה.
הגרסה גם צמצמה את הזמן והמשאבים הדרושים ליצוא סטטי ושיפור ביצועי השליפה מראש.
גרסה 9.3, שהוכרזה במרץ 2020, כללה אופטימיזציות שונות ותמיכה גלובלית במודול Sass ו-CSS.
ב-27 ביולי 2020 הוכרזה גרסה 9.5 של Next.js, שהוסיפה יכולות חדשות לרבות חידוש סטטי מצטבר, שכתובים ותמיכה בהפניה מחדש.
ב-15 ביוני 2021 שוחררה גרסה 11 של Next.js, המציגה בין היתר: תמיכה ב-Webpack 5, תצוגה מקדימה של פונקציונליות קידוד שיתופי בזמן אמת "Next.js Live", ופונקציה ניסיונית של המרה אוטומטית מאפליקציית Create React ל-Next.js טופס תואם "Create App Migration React".
ב-26 באוקטובר 2021, Next.js 12 שוחררה, והוסיפה מהדר Rust, מה שהופך את ההידור למהיר יותר, תמיכה ב-AVIF, Edge Functions & Middleware, וייבוא מקורי של ESM ו-URL.
Nextcloud היא פלטפורמה לאחסון, עריכה ושיתוף קבצים באחסון עצמי נוצרה על ידיי פרנק קרליצ'ק בפברואר 2016.
Nextcloud נוצרה מפיצול מOwnCloud עקב סכסוך בין המייסדים ובחרה להתפתח לכיוון כללי יותר של מענה כולל לקבצים כמו Microsoft Office 365 מאשר רק אחסון ושיתוף.
Nextcloud מציעה מגוון שירותים וגם מאפשרת לכל אחד ליצור אפליקציה לפלטפורמה שלהם.
שירות מעקב טלפון ומכשירי GPS על מפה בזמן אמת
זיהוי פנים על ידיי בינה מלאכותית
בנוסף, קיימות אפשרויות רבות לעיצוב מותאם אישית לממשק משתמש.
Nextcloud שואפת לפרטיות וחופשיות מקסימלית למשתמש ומשמשת כתחליף ל-Microsoft Office 365 ול-Google Wordspace של גוגל שהן פלטפורמות קוד סגור שרצות על השרתים של חברות פרטיות וכפופות לתנאי השירות שלהן שיכולים לתת להם גישה למידע אישי של משתמשים.
לעומת Nextcloud שהיא קוד פתוח ורצה לוקלית על החומרה של הלקוח כך שאין ל-Nextcloud שום דרך להשיג מידע אישי גם אם הייתה רוצה בכך.
"Nice to Meet Ya" הוא סינגל של הזמר האירי נייל הורן.
השיר יצא ב-4 באוקטובר 2019 בהוצאת חברת התקליטים קפיטול רקורדס.
השיר מופיע כסינגל המוביל של אלבום האולפן השני שלו, Heartbreak Weather.
השיר נכתב על ידי נייל הורן, רות-אן קנינגהם, טוביאס ג'סו ג'וניור וג'וליאן בונטה, והופק על ידי ג'וליאן בונטה.
נכון לספטמבר 2023, השיר הושמע למעלה מ-230 מיליון פעמים בספוטיפיי, ולמעלה מ-74 מיליון פעמים ביוטיוב.
Next Episode (בעברית: "הפרק הבא") הוא המיני-אלבום הרביעי של הזמר הישראלי אושר כהן.
הוא יצא ב-21 ביולי 2024 לאור דרך חברת התקליטים הליקון ארומה מיוזיק.
זהו מיני-אלבום המשך לשלוש יצירותיו האחרונות של כהן: "אושר", Part II ו-The Last Episode.
"עוד לא נגמר" מבטא פרידה כואבת, כשהדובר מתאר את תחושת ההפסד והכישלון במערכת היחסים, לצד געגוע בלתי פתור.
הוא מחפש דרך להתגבר על האובדן, נאחז בזיכרונות ובשירים שכתב, ומנסה לשכנע את עצמו ואת בת הזוג שייתכן שהכול עוד לא נגמר, למרות התחושות הכואבות.
"אין אותי", דואט עם הזמרת נועה קירל, עוסק בכאב ותסכול מפרידה, כשהדובר מרגיש שאיבד את עצמו בקשר ושהתנהגותה של אהובתו פגעה בו.
גם היא מתארת בלבול וגעגוע, אך מבינה שהקשר לא היה נכון עבורה.
"בחורה טובה", בהשתתפות הזמר ליאור נרקיס, עוסק במערכת יחסים חדשה בין הדובר לבחירת לבו, שלא קיבלה את תמיכת חברותיה ואמה.
הוא מתלבט אם הוא מתאים לה, אך נשאר בקשר מתוך תחושת מחויבות ורצון לשמור עליו.
.Niantic, Inc (בתעתיק לעברית: ניאנטיק) היא חברת פיתוח תוכנה אמריקאית שבסיסה בסן פרנסיסקו.
היא ידועה בעיקר בזכות פיתוח משחקי המציאות הרבודה Ingress ו-Pokémon Go.
החברה הוקמה כ- Niantic Labs בשנת 2010, כסטארט-אפ פנימי בתוך גוגל.
מקור שמה של החברה הוא ספינת ציד לווייתנים בשם "Niantic", שהגיעה לסן פרנסיסקו במהלך הבהלה לזהב בקליפורניה בשנות המאה התשע עשרה.החברה הפכה לישות עצמאית באוקטובר 2015, כאשר גוגל ערכה ארגון מחודש תחת חברת ההחזקות אלפאבית.
לחברה משרדים נוספים ברחבי העולם: בבלוויו, לוס אנג'לס, סאניווייל, סיאטל, לורנס, טוקיו, לונדון, המבורג וציריך.
משחק המציאות הרבודה הראשון של ניאנטיק, Ingress, יצא לאור באוקטובר 2013. הגרסה ל־iOS יצאה ביולי 2014.
ג'ון הנקי עבד ב-2001 בחברת Keyhole המתמחה ביישומי הדמיה של נתונים גיאו-מרחביים.
לאחר שגוגל רכשה את החברה ב-2004 האנקי נשכר על ידי גוגל כדי להוביל את חטיבת ה-Geo שלה, שכללה את Google Maps, Google Earth ו-Google Street View.
באוקטובר 2010 האנקי עזב את חטיבת Geo כדי להקים את Niantic Labs, סטארט-אפ פנימי שפעל בתוך גוגל.
פעילות כחברה פרטית, גיוסי הון
באוקטובר 2015, זמן קצר לאחר ההכרזה של גוגל על ארגונה מחדש תחת חברת האחזקות אלפאבית, החברה יצאה מגוגל לפעילות עצמאית.
היא הודיעה שגוגל, נינטנדו וחברת פוקימון ישקיעו עד 30 מיליון דולר בסבב גיוס של כ-30 מיליון דולר.
בפברואר 2016 הודיעה ניאנטיק כי השיגה 5 מיליון דולר נוספים מהשקעות, ביניהן מחברות ההון סיכון Alsop Louie Partners ו־You &amp; Mr.
השקעה זו אפשרה לניאנטיק להביא חלוצים אסטרטגיים מתחום המציאות הרבודה, כולל צירופו של גילמן לואי לדירקטוריון שלה.
בנובמבר 2017 נערך סבב גיוס נוסף על ידי קרן ההון סיכון Spark Capital .בסבב זה גייסה ניאנטיק כ-200 מיליון דולר.
בינואר 2019 דווח כי ניאנטיק גייסה 245 מיליון דולר נוספים בסבב גיוס מסדרה C.
בנוסף, הוא כלל גם השקעות של שותפות אסטרטגית, בין השאר עם AXiomatic Gaming ו-Samsung Ventures.
ההשקעה הייתה לפי שווי מוערך של החברה של כ-3.7 מיליארד דולר, (לא כולל את ההשקעה עצמה).
ביוני 2018 הודיעה ניאנטיק על רכישת חברת ראייה ממוחשבת ולמידת מכונה בשם Matrix Mill.
צוות מטריקס מיל עבד במשך שנים על בניית רשתות עצביות עמוקות שמסוגלות להסיק מידע תלת־ממדי על העולם שמסביב.
מטרת הרכישה הייתה לשפר את התכונות של המציאות הרבודה במשחקי החברה.
ביולי 2018 ניאנטיק הודיעה על רכישת אולפן המשחקים LA, Seismic Games.
בו עבדו וותיקי תעשיית הגיימינג, שעבדו בעבר ב־EA/Pandemic וב- Activision.
בנובמבר 2018 ניאנטיק השקיעה במיזם לפיתוח תצוגות של מוליך גל הולוגרפי עבור יישומי מציאות רבודה.
ביוני 2019, הודיעה ניאנטיק על רכישת סטודיו בשם Sensible Object, הממוקם בלונדון.
מנכ"ל ניאנטיק, ג'ון הנקי, הצהיר בשם החברה כי הרכישה "מקדמת באופן משמעותי את המאמצים [של ניאנטיק] בפיתוח מגוון רחב של חוויות משחק שמקרבות את העולם הפיזי והדיגיטלי זה לזה".
במרץ 2020, ניאנטיק רכשה את חברת התוכנה 6D.ai, שעסקה בסריקה עולמית בתלת מימד.
בינואר 2021 Niantic רכשה את פלטפורמת המשחקים הקהילתית Mayhem.
בשנת 2021 ניאנטיק רכשה את Scaniverse, אפליקציית סריקה תלת־ממדית, ואת Lowkey, פלטפורמת משחקים חברתיים שבה משתמשים יכולים להקליט ולשתף רגעים מתוך משחק.
בשנת 2022 ניאנטיק הודיעה על רכישת 8th Wall, פלטפורמת פיתוח WebAR, ו-NZXR, אולפן של מציאות רבודה.
בשנת 2023 ניאנטיק סגרה את הסטודיו שלה בלוס אנג'לס ופיטרה כ-230 עובדים.
ביוני 2018, ניאנטיק סיפקה הצצה לפלטפורמה טכנולוגית שפיתחה במשך שנים, בשם Niantic Real World.
הפלטפורמה מורכבת מחבילת כלים, הכוללת את AR Cloud, אבטחה נגד צ'יטים, נתוני POI, IAP, אנליטיקה, CRM, חסויות בתוך המשחקים, ועוד.
החברה ציינה כי בכוונתה לפתוח את הפלטפורמה בעתיד לשימוש עבור מפתחי צד שלישי.
בדצמבר 2018 ניאנטיק הכריזה על תחרות המפתחים שלה, Beyond Reality, המציעה למפתחי צד שלישי הזדמנות לפתח חווית משחק חדשה בפלטפורמת Niantic Real World, עם תחרות על פרסים בשווי של יותר ממיליון דולר.
בתחילת 2021 ניאנטיק מיתגה מחדש את פלטפורמת Niantic Real World כ-Lightship.
בנובמבר 2021 ניאנטיק השיקה את ערכת פיתוח התוכנה Lightship למציאות רבודה המבוססת על מנוע המשחק Unity .
החברה גייסה 300 מיליון דולר מחברת ההשקעות Coatue Management להמשך פיתוח ה-"מטאברס בעולם האמיתי".
ב-18 בפברואר 2025 סוכנות הידיעות בלומברג דיווחה כי ניאנטיק מנהלת מגעים למכירת עסקי משחקי הווידאו שלה לסקופי תמורת 3.5 מיליארד דולר.
ב-12 במרץ אושרה הרכישה באופן סופי.
כמו כן, ניאנטיק אישרה כי התחום הגיאו-מרחבי של החברה יעבור לפעול תחת חברה אחרת, בשם Niantic Spatial Inc.
בספטמבר 2015 הוכרז כי ניאנטיק פיתחה משחק בשם Pokémon Go בשיתוף נינטנדו ו־The Pokémon Company עבור מכשירי iOS ואנדרואיד .
Tatsuo Nomura, שהצטרף לניאנטיק ב-2015 לאחר שפיתח את Google Maps: Pokémon Challenge, שימש כמנהל מוצר של המשחק.
המשחק יצא לאור ביולי 2016 באוסטרליה, ניו זילנד וארצות הברית, שם הוא הפך לתופעה גלובלית בין לילה.
בנוסף להגעתה למקום הראשון בחנויות האפליקציות ברוב מדינות העולם, אפל הודיעה כי פוקימון גו הפכה לאפליקציה עם הכי הרבה הורדות בשבוע הראשון מצאתה, נכון לאותה עת.
דיווחים הצביעו על כך שמשתמשים מבלים יותר זמן בפוקימון גו מאשר בפייסבוק, טוויטר, סנאפצ'ט, טינדר ואינסטגרם.
לאחר חודש אחד בלבד המשחק רשם יותר מ-100 מיליון הורדות, וההכנסות היומיות מהמשחק היו מעל ל־10 מיליון דולר.
חודשיים בדיוק לאחר השקתו, בטקס המרכזי של אפל בספטמבר, הודיע ג'ון הנקי כי פוקימון גו עבר את הרף ש 500 מיליון הורדות ברחבי העולם וכי שחקנים ברחבי העולם הלכו, במצטבר, למעלה מ-4.6 מיליארד קילומטרים.
עד דצמבר, המספר כמעט הוכפל, כשהגיע ליותר מ-8.7 מיליארד קילומטרים.
במאי 2017 ניאנטיק הודיעה כי שחקנים הלכו, במצטבר, למעלה מ-15.8 מיליארד קילומטרים.
עד לסוף פברואר 2017 פוקימון גו עבר את הרף של 650 מיליון הורדות.
על פי הנתונים, ב־2017 המשחק רשם למעלה מ-750 מיליון הורדות ברחבי העולם וב-2019 חצה את הרף של מיליארד הורדות.
בדומה ל-Ingress, פוקימון גו מתבסס על שני מקורות הכנסה עיקריים: רכישות בתוך האפליקציה ושותפויות עסקיות, ביניהן עם החברות Verizon וסטארבקס בארצות הברית, Reliance Jio בהודו, SoftBank ו-7-Eleven ביפן, ומקדונלד'ס בקנדה.
ב-13 בנובמבר 2019 ניאנטיק הוציאה את Niantic Wayfarer, המאפשרת לשחקנים ליצור נקודות ציון במשחק המבוססות על נקודות עניין בעולם האמיתי.
בשנת 2022 ניאנטיק השיקה את היישום "Campfire", אפליקציה נלווית לפוקימון גו, המאפשרת למצוא שחקנים בעולם האמיתי ולהתחבר אליהם.
Catan: World Explorers (יצא לאור בגרסת בטא במספר מדינות לפני שבוטל)
ניאנטיק נתבעה לפחות בשתי תביעות ייצוגיות: אחת ב-2016 עקב תלונות של בעלי בתים בנוגע להסגת גבול ומטרדים שנגרמו על ידי שחקני "פוקימון גו", ותביעה נוספת, שהסתיימה בפשרה בסך של כ- 1.58 מיליון דולר, בעקבות תקלות במשחק במהלך אירוע שהחברה ערכה בשיקגו.
הליכים משפטיים נגד אפליקציות לזיוף מיקום
ב-15 ביוני 2019, ניאנטיק תבעה את Global++, תוכנת צד שלישי בלתי מורשית שאפשרה לשחקנים לזייף את המיקום שלהם במשחקים.
ניאנטיק טענה כי גרסאות אלה מפרות את זכויות הקניין הרוחני שלה.
בנוסף על כך, המפתחים של Global++ הרוויחו על ידי מכירת מנויים ובאמצעות תרומות שקיבלו דרך האפליקציות הפרוצות.
בסופו של דבר Global++ נאלצה להפסיק את שירותיה.
Niggaz4Life (ידוע גם כ-"Efil4zaggin") הוא האלבום המלא השלישי והאחרון של להקת הראפ האמריקאית N.W.A.
האלבום יצא לאור ב-28 במאי 1991, ללא אייס קיוב שפרש מן הלהקה בסוף 1989.
האלבום הגיע למקום הראשון בטבלת הבילבורד 200 ובו ד"ר דרה הפגין את יכולותיו כמפיק מוכשר.
האלבום אינו כולל שירי מחאה זועמים כבאלבומם הקודם Straight Outta Compton.
מבקרי מוזיקה העריכו שבגלל עזיבתו של אייס קיוב האלבום כבר אינו סובב סביב נושאי גנגסטה ראפ פוליטיים אלא מתמקד בכיוון של ליריקה שוביניסטית ותוקפנית.
עבור אלבום זה הוסרטו וידאו קליפים מסחריים יותר מאשר נהגו חברי N.W.A להסריט בעבר.
שינוי זה נעשה הודות לפרסום הרב שהלהקה קיבלה.
הסינגל הראשון היה השיר המצליח "Alwayz Into Somthin'" שהיה השיר הטוב ביותר באלבום תוך שהוא תוקף ישירות את אייס קיוב ונוקב בשמו האמיתי, O'shea.
קטע מהשיר על ידי ד"ר דרה:
כמו כן באלבום נכלל שיר מיוחד כנגד אייס קיוב בשם "Message To B.A" כאשר הפירוש של B.A הוא "Benedict Arnold" (בנדיקט ארנולד), גנרל אמריקאי בתקופת מלחמת העצמאות של ארצות הברית שהפך לבוגד וסייע לבריטים.
Eazy גם מבצע שני שירים ,"I'd Rather Fuck You" ו-"Automoble", בהם הוא שר עם גיטרה בסגנון צועני ושפע הומור שוביניסטי.
של טופאק שאקור שיצא 5 שנים מאוחר יותר באלבום All Eyez On Me.אלבום זה נחשב כמשפיע על סגנון הג'י פאנק שיאפיין את הפקותיו של ד"ר דרה בעתיד.
Nightmare (בעברית: סיוט) הוא אלבום האולפן החמישי של להקת ההבי מטאל "Avenged Sevenfold".
האלבום יצא לאור ב-27 ביולי 2010 דרך חברת התקליטים "Warner Bros.
אלבום זה הוא הראשון של הלהקה שהוקלט ללא המתופף ג'יימס אוון סאליבן, שהוחלף עקב מותו על ידי המתופף מייק פורטנוי מלהקת דרים ת'יאטר.
האלבום הפך לאלבום זהב ובשנת 2021 אף קיבל מעמד של אלבום פלטינה.
בשונה משלושת האלבומים הקודמים, נושא האלבום Nightmare חשוך יותר ואפל.
שירים כגון Nightmare, Danger Line, So Far Away ו-Save Me עוסקים במוות ובחלקם יש אלמנט מסוגת הדת' מטאל.
שירים כמו Welcome To The Family ו-Save Me שיש בהם שימוש נרחב יחסית של גראולינג המיוחס בדרך כלל לז'אנר הדת' מטאל נחשבים כשירים מהתקופה הישנה של אוונג'ד סוונפולד, שיכול להעיד שהלהקה חוזרת מעט אל השורשים.
האלבום הוקדש למתופף הקודם של אוונג'ד סוונפולד The Rev שנפטר וכולל את השיר "So Far Away" שנכתב עבורו.
השיר הוא השיר הראשון שנכתב על ידי חבר הלהקה סיניסטר גייטס, והוא נחשב לאחד השירים המוצלחים של הלהקה.
Niggas in Paris (או בגרסת הרדיו של השיר "Paris") הוא שיר של שני הראפרים האמריקאים ג'יי זי וקניה וסט, מתוך אלבומם המשותף, Watch the Throne.
השיר יצא ב-13 בספטמבר לתחנות הרדיו בארצות הברית, בתור הסינגל השלישי של וסט וג'יי-זי מהאלבום.
עוד לפני צאתו כסינגל, הגיע השיר למקום ה-75 במצעד הבילבורד הוט 100 בארצות הברית, ולאחר צאתו הגיע השיר בשיאו למקום ה-5 במצעד זה.
לסינגל, כמו קודמו Otis נוצר מספר גדול של רמיקסים, והוא זכה לביקורות טובות מאוד.
מספר רב של מבקרים ציין אותו בתור השיר הטוב ביותר מהאלבום.
השיר זכה להצלחה מסחרית דיגיטלית גדולה, וב-9 בנובמבר 2011, השיר מכר מעל 460,000 עותקים דיגיטליים ברחבי ארצות הברית.
מאז, הגיע השיר למעמד פלטינה כשמכר מעל 1,000,000 עותקים דיגיטליים בארצות הברית.
וסט וג'יי זי ביצעו את השיר במהלך סיבוב ההופעות של אלבומם, Watch the Throne Tour, ברחבי ארצות הברית וקנדה.
השניים הופיעו עם השיר בתצוגת האפנה של ויקטוריה'ס סיקרט של שנת 2011. מגזין Pitchfork Media דירג את השיר במקום ה-12 במצעד "הרצועות הטובות ביותר של 2011", ומגזין XXL דירג את השיר במקום ה-1 במצעד "שירי ההיפ הופ הטובים ביותר של 2011".
ב-2013 זכה השיר בפרס גראמי לביצוע הראפ הטוב ביותר.
את Niggas in Paris הפיק האמן הצעיר היט-בוי שבחברת התקליטים GOOD Music של קניה וסט, כשמייק דין, וסט ואנתוני קילהופר הוסיפו מעט להפקת השיר.
בשיר עצמו ישנם שני קטעים המסומפלים מתוך הקומדיה מחליקים אותה, שבהם מדבר השחקן וויל פרל ("We're gonna skate to one song and one song only").
בעטיפה של Niggas in Paris מופיע דגל צרפת ובו כתוביות שבהן רשום שם השיר, שם האלבום ושמם של וסט וג'יי זי.
העטיפה זהה לעטיפת Why I Love You, הסינגל הרביעי מתוך Watch the Throne, שיצא לתחנות הרדיו האורבניות בארצות הברית ביחד עם Niggas in Paris.
יצר רמיקס רשמי לשיר באורך של כ-4 וחצי דקות.
רמיקסים ופריסטיילס רבים נוצרו לשיר, כשבין האמנים ששרים בהם מופיעים טי-פיין, כריס בראון, דה גיים, שבי וודס, טריי סונגז ו-Swishahouse.
בריאיון לאתר "Rap-Up", המפיק של הסינגל היט-בוי דיבר על הפקת השיר, והודיע כי צולם לשיר וידאו קליפ שככל הנראה, ייצא בקרוב.
למרות זאת, טרם יצא קליפ רשמי לשיר.
בהופעה של ג'יי זי וקניה וסט בלוס אנג'לס, שבה ביצעו את השיר 9 פעמים, הודיע ג'יי זי כי אחד מהביצועים ישמש בתור הקליפ לשיר.
באותו שבוע החליטו השניים גם להוציא את הסינגל על גבי תקליט.
לבסוף הקליפ יצא ב-9 בפברואר 2012 ובו קטעים מתוך הופעה של וסט וג'יי זי.
בדומה לקליפ של All of the Lights, הקליפ של Niggas in Paris מכיל הבזקים רבים ובתחילתו מוצגת אזהרה המופנית אל חולי אפילפסיה.
נייטינגייל היא תוכנת נגן מדיה חופשית המבוססת על מנוע התצוגה של תוכנות מוזילה (כולל הדפדפן פיירפוקס).
התוכנה, אשר מבוססת על קוד המקור של תוכנת נגן המדיה Songbird, נוצרה במקור לאחר שב-2 באפריל 2010 המפתחים של Songbird הודיעו באופן רשמי שהתוכנה תפסיק לפתח גרסאות עבור לינוקס ובמקום כך תתרכז בפיתוח גרסאות לפלטפורמות Mac ו-Windows.
מספר משתמשים של התוכנה בלינוקס החלו בעקבות כך פרויקט קהילתי הממוקד בפיתוח תוכנת נייטינגייל אשר היא פיצול של תוכנת סונגבירד על מנת שזו תפעל הן בלינוקס והן בפלטפורמות Mac ו-Windows.
ב-15 בדצמבר 2011 הושקה הגרסה הראשונה של נייטינגייל.
התוכנה מסוגלת לנגן פורמטים שונים של אודיו כמו MP3, AAC, Ogg Vorbis, FLAC, Apple Lossless ו-WMA